# http://www.maha-nakhon.com/images/developer/pace-logo.gif

# **ข่าวประชาสัมพันธ์**

21 สิงหาคม 2557

**‘โครงการมหานคร’ เปิดตัว “ห้องตัวอย่างใหม่แบบ 3 ห้องนอน” ในคอนโดฟรีโฮลด์**

**เดอะ ริทซ์-คาร์ลตัน เรสซิเดนเซส บางกอก**

* **ห้องตัวอย่างใหม่แบบ 3 ห้องนอน สุดเอ็กซ์คลูซีฟ! ตกแต่งสไตล์ ‘Contemporary Classic’**
* **ครั้งแรกในประเทศไทย! ‘เพซ’ ร่วมมือกับ *‘เดวิด คอลลินส์ สตูดิโอ’* แบรนด์ระดับโลกแห่งวงการออกแบบตกแต่ง เน้นคุณภาพของความเป็นไฮเอนด์อย่างแท้จริงของโครงการมหานคร**

***ก****รุงเทพ (*21 ส.ค. 57) – เมื่อเร็วๆ นี้ **บริษัท เพซ ดีเวลลอปเมนท์ คอร์ปอเรชั่น จำกัด (มหาชน)** บริษัทพัฒนาอสังหาริมทรัพย์ระดับไฮเอนด์ของไทยจัดงานสุดเอ็กซ์คลูซีฟเปิดตัว “เรสซิเดนซ์ตัวอย่างใหม่แบบ 3 ห้องนอน พื้นที่ 226 ตารางเมตร” ในคอนโดฟรีโฮลด์ เดอะ ริทซ์-คาร์ลตัน เรสซิเดนเซส บางกอก ที่โครงการมหานคร ด้วยราคาเริ่มต้นที่ 71 ล้านบาท พร้อมนำชมห้องตัวอย่างโดย *มร.ไซม่อน รอว์ลิ่งส์* ดีไซเนอร์ระดับโลก จาก เดวิด คอลลินส์ สตูดิโอ ที่ปรึกษาด้านการออกแบบตกแต่งภายในโครงการมหานคร โดยงานจัดขึ้นที่ มหานคร พาวิลเลียน (เซลส์ แกลเลอรี)

**นายสรพจน์ เตชะไกรศรี** ประธานเจ้าหน้าที่บริหาร บริษัท เพซ ดีเวลลอปเมนท์ คอร์ปอเรชั่น จำกัด (มหาชน) กล่าวว่า “เพซ สร้างสรรค์เรสซิเดนซ์ตัวอย่างใหม่แบบ 3 ห้องนอน เพื่อเป็นการต่อยอดความสำเร็จอีกก้าวหนึ่ง หลังจากที่ เรสซิเดนซ์แบบ 2 ห้องนอน และแบบอื่นๆได้รับการตอบรับเป็นอย่างดี เพซ เชื่อว่า การออกแบบตกแต่งภายในเป็นอีกหนึ่งองค์ประกอบที่สำคัญมาก เพื่อให้ผู้พักอาศัยรู้สึกได้ถึงคุณภาพที่แท้จริง ทั้งยังได้รับความสะดวกสบาย โดยทีมงานทุ่มเทใช้เวลาอย่างมากในการออกแบบและสร้างสรรค์ เพื่อสร้างประสบการณแบบลักชัวรี่ทั้งภายในและภายนอกโครงการมหานคร ให้ผู้ซื้อและนักลงทุนสัมผัสได้”

การร่วมงานกับ เดวิด คอลลินส์ สตูดิโอ ที่ปรึกษาด้านการตกแต่งภายในของเพซ สะท้อนให้เห็นถึงความใส่ใจในคุณภาพระดับสูงสุด และการให้ความสำคัญกับทุกองค์ประกอบของโครงการมหานคร

**มร.ไซม่อน รอว์ลิ่งส์**  ครีเอทีฟ ไดเร็คเตอร์ แห่ง เดวิด คอลลินส์ สตูดิโอ กล่าวว่า “เรสซิเดนซ์ตัวอย่างใหม่แบบ 3 ห้องนอน ได้รับการออกแบบสไตล์ ‘คลาสสิคร่วมสมัย’ (Contemporary Classic) ซึ่งเป็นเอกลักษณ์เฉพาะตัวของ เดอะ ริทซ์-คาร์ลตัน ผสมผสานอย่างสวยงามลงตัวกับโครงสร้างสถาปัตยกรรมอันโดดเด่นของโครงการมหานคร มอบความรู้สึกหรูหรา สง่างาม แต่เรียบง่าย เหนือกาลเวลา อีกทั้งมอบความสะดวกสบาย และความเป็นส่วนตัวแก่ผู้พักอาศัย โดยออกแบบพื้นที่ภายในเพื่อให้ใช้งานได้อย่างมีประสิทธิภาพ ผสานความเป็นไทย ไม่ว่าจะเป็นโทนสีของห้องโดยรวมที่เน้นโทนสีธรรมชาติ อย่างโทนสีของเนื้อไม้ สีทอง และสีเหลือง มอบความรู้สึกอบอุ่น รวมถึงการเลือกสรรวัสดุ พื้นผิว และของตกแต่งต่างๆ ที่ได้รับการออกแบบเฉพาะเพื่อโครงการนี้เท่านั้น”

โครงการมหานคร อาคารที่สูงที่สุดในกรุงเทพฯ ด้วยความสูง 77 ชั้น (314 เมตร) จะเป็นแลนด์มาร์คแห่งใหม่ของกรุงเทพฯ คาดว่าจะก่อสร้างแล้วเสร็จในปี 2558 เป็นโครงการอสังหาริมทรัพย์ฟรีโฮลด์ ในรูปแบบมิกซ์-ยูส ประกอบด้วย **ที่พักอาศัย แบรนด์ เดอะ ริทซ์-คาร์ลตัน** จำนวน 200 ห้อง ราคาขายตั้งแต่ 45 – 300 ล้านบาท และ

**บูทีคโฮเต็ล แบรนด์ บางกอกเอดิชั่น** บริหารโดย เดอะ ริทซ์-คาร์ลตัน จำนวน 159 ห้อง รวมถึง **มหานคร คิวบ์** อาคารไลฟ์สไตล์ รีเทล เซ็นเตอร์ ขนาด 7 ชั้น ที่เน้นการบริการด้านร้านอาหาร

###

**สอบถามข้อมูลเพิ่มเติมกรุณาติดต่อ:**

บริษัท เพซ ดีเวลลอปเมนท์ คอร์ปอเรชั่น จำกัด (มหาชน) บริษัท บางกอก พับบลิค รีเลชั่นส์ จำกัด

นฤมล จุฑาประทีป กัณฑิชา บุญโพธิ์แก้ว

โทร. 02-654-3344 โทร. 02-664-9500 ต่อ 112

**หมายเหตุถึงบรรณาธิการ**

***เพซ ดีเวลลอปเมนท์*** *เป็นบริษัทพัฒนาอสังหาริมทรัพย์คุณภาพระดับไฮเอนด์ ซึ่งมุ่งเน้นการนำเสนอโครงการคุณภาพพร้อมการออกแบบล้ำสมัย บนทำเลที่ตั้งโดดเด่น ด้วยมาตรฐานระดับสูงสุด ภายใต้การบริหารของคณะผู้บริหารที่มากประสบการณ์ในธุรกิจพัฒนาอสังหาริมทรัพย์*